## dachser_inteligent_logistics

Tlačová správa V Bratislave, 3. 12. 2021

# **Zberná sieť DACHSER sa naďalej rozrastá**

**Poskytovateľ logistických služieb spoločnosť DACHSER Slovakia rozširuje svoju sieť pravidelných liniek. Od októbra sú k dispozícii vývozné linky smerom na západ do nových lokalít v Španielsku, Nemecku a Francúzsku. Vďaka tomu je možné prepravovať tovar ešte rýchlejšie a efektívnejšie.**

Zo Slovenska teraz putujú zberné vozy aj do Mannheimu v Bádensku-Württembersku, saského Radebergu, Remeša vo Francúzsku a San Sebastiánu v Španielsku. Odchody dvojpodlažných diaľkových nákladných vozidiel sú naplánované na každý druhý pracovný deň, aby sa zabezpečilo ich maximálne vyťaženie. V mieste vykládky potom službu poskytujú ďalšie, menšie vozidlá, ktoré môžu rozviezť tovar až k dverám zákazníka.

„Konsolidáciou zásielok minimalizujeme náš vplyv na životné prostredie a celkovo šetríme náklady nielen sebe, ale aj našim zákazníkom. Linky zberných služieb sú pravidelne modernizované s cieľom prispôsobiť sa sezónnym výkyvom v toku tovaru,“ hovorí Martin Štiglinc, Sales Manager European Logistics DACHSER Slovakia.

„Nové linky posilňujú našu sieť zberných služieb v týchto lokalitách. Naša zberná sieť v súčasnosti zahŕňa viac ako 228 vlastných pobočiek a 69 partnerských miest po celej Európe, čo umožňuje skutočne flexibilné plánovanie prepravy a vďaka dennej prevádzke znamená maximálnu efektivitu pre našich zákazníkov,“ dodáva Martin Štiglinc.

Samozrejme, moderná zberná sieť by nebola úplná bez sofistikovaných IT systémov, ktoré v DACHSERi predstavuje vlastný špedičný softvér DOMINO, skladový systém MIKADO, ako i špedičný softvér pre letecké a námorné zásielky OTHELLO a online nástroj eLogistics. Spoločnosť DACHSER vie, že dokonalé služby závisia nielen od hustoty siete, ale aj od schopnosti spoločnosti plánovať využívanie siete, a teda plného využitia jej potenciálu. Veľmi dobrým nástrojom je napríklad nadstavba online portálu eLogistics pre nákupnú logistiku, ktorá je známa pod pojmom procurement. „Je pre nás veľmi dôležité, aby si zákazníci mohli jednoducho skontrolovať, kde sa ich zásielka nachádza, aby presne vedeli, kedy môžu očakávať doručenie alebo vyzdvihnutie zásielok,“ vysvetľuje Martin Štiglinc.

### **Spolupráca v rámci Interlocking**

V súčasnosti zo Slovenska denne odchádza 44 systémových zberných liniek a prichádza 67 systémových zberných liniek. Európska logistická sieť spoločnosti DACHSER pokrýva kompletne celú Európu a na juhu zasahuje až do krajín severnej Afriky − Maroka a Tunisu. Vďaka riešeniu Interlocking sú všetky nové trasy súčasťou komplexných dopravných riešení aj v rámci globálnej divízie DACHSER Air & Sea Logistics.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk